CELEX: 62014TN0640
Language: fi
Date: 2014-08-20 00:00:00
Title: Asia T-640/14: Kanne 20.8.2014 – Beul v. parlamentti ja neuvosto

17.11.2014   
            
            
               FI
            
            
               Euroopan unionin virallinen lehti
            
            
               C 409/50
            
         Kanne 20.8.2014 – Beul v. parlamentti ja neuvosto
   (Asia T-640/14)
   2014/C 409/71
   Oikeudenkäyntikieli: saksa
   
      Asianosaiset
   
   
      Kantaja: Carsten René Beul (Neuwied, Saksa) (edustajat: asianajajat H. Pott ja T. Eckhold)
   
      Vastaajat: Euroopan unionin neuvosto ja Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan yleisen edun kannalta merkittävien yhteisöjen lakisääteistä tilintarkastusta koskevista erityisvaatimuksista ja komission päätöksen 2005/909/EY kumoamisesta 16.4.2014 annetun Euroopan parlamentin ja neuvoston asetuksen (EU) N:o 537/2014.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seuraaviin kanneperusteisiin.
   Kantaja väittää ensiksi, että asetuksella (EU) N:o 537/2014 (1) ei ole oikeudellista perustaa.
   Lisäksi kantaja katsoo, että asetuksen N:o 537/2014 säännöksillä puututaan lainvastaisesti EU 6 artiklan 1 kohdan, luettuna yhdessä Euroopan unionin perusoikeuskirjan 15 artiklan kanssa, nojalla taattuun ammatilliseen vapauteen. Kantaja väittää, että ammatilliseen vapauteen puuttuminen ei ole perusteltua etenkään oikeasuhteisuuden puuttumisen takia. Kantaja vetoaa lisäksi toissijaisuusperiaatteen loukkaamiseen.
   
      (1)  Yleisen edun kannalta merkittävien yhteisöjen lakisääteistä tilintarkastusta koskevista erityisvaatimuksista ja komission päätöksen 2005/909/EY kumoamisesta 16.4.2014 annettu Euroopan parlamentin ja neuvoston asetus (EU) N:o 537/2014 (EUVL L 158, s. 77).